RESOLUCIÓN do 7 de xaneiro de 2005 pola que se convocan varios cursos de formación continua para o persoal da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/01/2005

Dentro do programa de actividades de formación continua da EGAP para o 2005, e conforme as funcións atribuídas pola Lei 4/1987, do 27 de maio, de creación da escola e pola Lei 10/1989, do 10 de xullo, de modificación da anterior, convócanse os cursos referidos no anexo I á presente resolución, que se desenvolverán de conformidade coas seguintes bases:
Primeira.-Solicitudes.
1. O persoal que desexe participar nos cursos programados deberá solicitalo coa presentación da instancia e certificación que, como modelos oficiais, se recollen no anexo II e III desta resolución, respectivamente.
2. Os cursos que conten con varias edicións só se poderán solicitar nunha única localidade.
3. A falsidade ou ocultación de datos esenciais para a selección dos aspirantes dará lugar á exclusión automática do curso solicitado, así como á imposibilidade de participar en ningún outro curso no presente ano.
4. O prazo de presentación de instancias será de quince días naturais contados a partir do seguinte ao da publicación desta resolución no Diario Oficial de Galicia.
5. As solicitudes, dirixidas ao director da EGAP, presentaranse no rexistro xeral da escola, sita na rúa de Madrid, 2-4, Polígono das Fontiñas, 15707 Santiago de Compostela, ou en calquera das dependencias recollidas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Segunda.-Acceso ás actividades.
Poderá participar o persoal que cumpra os requisitos específicos exixidos para cada curso no aludido anexo I. Queda excluído o persoal docente e sanitario que non desempeñe postos na Administración xeral.
Terceira.-Selección.
1. Os criterios selectivos que se van utilizar serán os sinalados con carácter xeral na resolución da Escola Galega de Administración Pública do 11 de febreiro de 2004 (Diario Oficial de Galicia núm. 34, do 18 de febreiro) e, se é o caso, os criterios específicos que se establezan para cada acción formativa no anexo I.
2. Nos cursos que conten con varias edicións terá preferencia na selección efectuada para cada unha das localidades programadas o persoal que desempeñe o seu posto de traballo nelas.
3. As relacións de seleccionados para participar nos cursos previstos publicaranse nos taboleiros de anuncios da Escola Galega de Administración Pública e do Centro de Información Administrativa e Atención ao Cidadán e, se é o caso, nas delegacións provinciais da Consellería da Presidencia, Relacións Institucionais e Administración Pública. Así mesmo, co obxecto de facilitarlles o acceso á información dunha forma áxil e rápida, evitando desprazamentos innecesarios, publicaranse na páxina web: www.egap.xunta.es.
Cuarta.-Certificacións de asistencia.
1. Outorgaráselles o correspondente certificado de asistencia aos alumnos que participen con regularidade e dedicación no desenvolvemento dos cursos. Para os efectos de avaliar os coñecementos adquiridos polos alumnos, a EGAP poderá fixar a realización das probas que considere oportunas ou requirir a presentación dun traballo final de prácticas.
2. É obrigatoria a asistencia e puntualidade a todas as sesións dos cursos. Toda inasistencia deberá ser xustificada debidamente polo interesado. A falta de asistencia, aínda que sexa xustificada, a máis do 15% das horas lectivas programadas ou ás sesións presenciais dos cursos de teleformación impedirá a expedición da certificación anteriormente referida e dará lugar á baixa no curso coa perda de todos os dereitos.
3. Para coñecemento e constancia no seu expediente, os participantes nos cursos deberán facilitar copia das certificacións recibidas aos servizos de persoal do centro directivo ao que estean adscritos.
Quinta.-Modificacións.
1. A EGAP poderá modificar o desenvolvemento e mailos contidos dos cursos anunciados co fin de
adaptalos ás necesidades da Administración, así como ás distintas continxencias que poidan xurdir.
2. No suposto de que o número de instancias recibidas sexa inferior ao 50% das prazas convocadas, a EGAP reserva para si o dereito de suspender a realización do curso de que se trate, utilizando para o efecto os medios de notificación aos interesados previstos na normativa vixente.
Santiago de Compostela, 7 de xaneiro de 2005.
Domingo Bello Janeiro
Director da Escola Galega de Administración
Pública
ANEXO I
* Curso: a Lei xeral de subvencións: incidencia no marco autonómico.
1. Obxectivos.
Estudo das disposicións básicas para posibilitar unha mellor adaptación das bases reguladoras e convocatorias autonómicas. Facilitar a harmonización de criterios de acordo coa nova ordenación da acción de fomento. Axudar a programar o cambio de réximes aproveitando a doutrina xurisprudencial dos aspectos previamente recollidos en diferentes disposicións. Delimitar o ámbito propio da xestión autonómica na materia.
2. Destinatarios.
Persoal autonómico interveniente na elaboración de bases reguladoras e convocatorias de subvencións ou na súa instrución ordinaria.
3. Desenvolvemento.
3.1. Duración: 30 horas.
3.2. Lugar e datas: EGAP, os días 4, 5, 6, 7, 11, 12, 13, 14, 18 e 19 de abril.
3.3. Horarios: das 17.00 ás 20.00 horas.
3.4. Prazas: 25.
4. Contido.
Evolución legal da figura da subvención. A influencia do dereito comparado no marco xurídico interno. Dereitos subxectivos do peticionario e do beneficiario. Doutrina constitucional no ámbito das subvencións: resolución de conflitos competenciais. Antecedentes normativos da Lei xeral de subvencións. Ámbito de aplicación da lei. Incidencia nas bases reguladoras. Procedementos de concesión. Xestión e xustificación. Reintegros e réxime sancionador. A responsabilidade penal.
* Curso: procedemento administrativo, intimidade e informática.
1. Obxectivos.
Estudar os problemas que se presentan no actuar da Administración pública en relación coas materias que están cubertas pola garantía constitucional da intimidade persoal e familiar, tanto no aspecto teórico como no práctico, examinando a normativa de acceso a arquivos e rexistros no que afecta a este dereito constitucional, as cuestións que se presentan
polo uso da informática na Administración pública e o réxime legal de protección de datos de carácter persoal.
2. Destinatarios.
Funcionarios dos grupos A e B e persoal laboral dos grupos I e II da Xunta de Galicia, que desenvolvan tarefas relacionadas coas materias que constitúen o contido do curso.
3. Desenvolvemento.
3.1. Duración: 21 horas.
3.2. Lugar e datas: EGAP, os días 4, 5, 6, 7, 11, 12 e 13 de abril.
3.3. Horarios: das 17.00 ás 20.00 horas.
3.4. Prazas: 25.
4. Contido
Introdución. Administración pública e intimidade persoal e familiar dos cidadáns. Dereitos constitucionais en presenza e a súa regulamentación legal. Procedemento administrativo e intimidade. Dereito de acceso a arquivos e rexistros. Problemática nos distintos sectores da actividade administrativa. Casos prácticos. Administración pública e informática. A seguridade nas comunicacións electrónicas. O documento electrónico, a sinatura electrónica e as relacións coa Administración pública por medios electrónicos e informáticos. A protección de datos de carácter persoal: regulamentación legal. Principios da protección de datos e dereitos das persoas. Ficheiros de titularidade pública e privada. A Axencia de Protección de Datos. Infraccións e sancións.
* Curso: o deber de actuar e o control da inactividade da Administración.
1. Obxectivos.
Estudar o deber xurídico de actuar da Administración, analizando as súas dificultades e obstáculos, tanto no eido teórico como no práctico, examinándose os supostos de inactividade consagrados nas normas, como o caso do silencio administrativo e a perención, e intentando reparar as consecuencias da inactividade administrativa no seu sentido amplo, valorando as súas consecuencias e a responsabilidade patrimonial da Administración nestes casos.
2. Destinatarios.
Funcionarios dos grupos A e B e persoal laboral dos grupos I e II da Xunta de Galicia, que no desempeño do seu posto de traballo desenvolvan tarefas relacionadas coas materias obxecto do curso.
3. Desenvolvemento.
3.1. Duración: 21 horas.
3.2. Lugar e datas: EGAP, os días 14, 15, 16, 17, 21, 22 e 23 de marzo.
3.3. Horarios: das 17.00 ás 20.00 horas.
3.4. Prazas: 25.
4. Contido.
O deber de actuar. Inactividade regulamentaria e execución das leis. O deber de incoación e a discrecionalidade nos procedementos iniciados de oficio. O silencio da Administración en materia sancionadora. A inactividade na instrución dos procedementos administrativos. O deber de resolver. A perención administrativa. O silencio administrativo. A inexecución dos actos administrativos. A inactividade dos concesionarios. Inactividade administrativa e responsabilidade patrimonial.
* Curso: requisitos e documentación na contratación administrativa.
1. Obxectivos.
Proporcionar o coñecemento da documentación e requisitos exixibles ás empresas na contratación administrativa e determinar a información á que estas poden ter acceso.
2. Destinatarios.
Funcionarios dos grupos A e B e persoal laboral dos grupos I e II da Xunta de Galicia que no desempeño do seu posto de traballo desenvolvan tarefas relacionadas coas materias obxecto do curso.
3. Desenvolvemento.
3.1. Duración: 21 horas.
3.2. Lugar e datas: EGAP, os días 4, 5, 6, 7, 11, 12 e 13 de abril.
3.3. Horarios: das 17.00 ás 20.00 horas.
3.4. Prazas: 25.
4. Contido.
Entidades con capacidade para contratar coa Xunta de Galicia: entidades da Unión Europea e entidades estranxeiras. Prohibicións para contratar. Documentación acreditativa da identificación e representación. Garantías e avais. Obrigas tributarias e da seguridade social. Solvencia económica e técnica. Publicidade da contratación no Diario Oficial de Galicia e no Diario Oficial de las Comunidades Europeas. Defectos documentais: a súa emenda e prazos. Documentación e información que debe subministrarse ás empresas licitadoras.
* Curso: o regulamento da Lei de contratos das administracións públicas e o expediente de contratación. Os pregos de cláusulas.
1. Obxectivos.
Analizar o regulamento da Lei de contratos das administracións públicas, estudando a súa incidencia práctica nas actuacións procedementais preparatorias dos contratos e nos expedientes de contratación.
2. Destinatarios.
Funcionarios dos grupos A e B e persoal laboral dos grupos I e II, con destino na Administración da Xunta de Galicia, que no desempeño do seu posto de traballo desenvolvan tarefas relacionadas coa materia obxecto do curso.
3. Desenvolvemento.
3.1. Duración: 21 horas.
3.2. Lugar e datas: EGAP, os días 17, 18, 19, 20, 24, 25 e 26 de outubro.
3.3. Horarios: das 17.00 ás 20.00 horas.
3.4. Prazas: 25.
4. Contido.
O regulamento da Lei de contratos das administracións públicas. Órganos de contratación. Determinación do obxecto dos contratos: pluralidade do obxecto e prestacións condicionadas. Variantes e melloras. Capacidade e solvencia das empresas. Determinación dos criterios de selección das empresas nos pregos. Unións temporais de empresarios. Actuacións relativas á contratación: pregos de cláusulas administrativas e de prescricións técnicas. Práctica administrativa en modelos-tipo de pregos de cláusulas administrativas particulares. Formalización dos contratos. Contratos menores. Anteproxectos, proxectos e expedientes de contratación no contrato de obras. Proxectos de explotación no contrato de xestión de servizos públicos. Disposicións relativas a contratos de abastecemento, consultoría e asistencia e servizos. A actuación da mesa de contratación no regulamento.
* Curso: técnicas de redacción de informes, propostas e resolucións (7 edicións).
1. Obxectivos.
Dominar as técnicas de redacción dos documentos administrativos complexos.
2. Destinatarios.
Funcionarios dos grupos A, B e C e persoal laboral dos grupos I, II e III da Xunta de Galicia, que no desempeño do seu posto de traballo desenvolvan tarefas relacionadas coas materias obxecto do curso.
3. Desenvolvemento.
3.1. Duración: 21 horas.
3.2. Lugares e datas: A Coruña, Lugo, Ourense e Pontevedra os días 11, 12, 13, 14, 18, 19 e 20 de abril. Santiago de Compostela (2 edicións) e Vigo os días 25, 26, 27, 28 de abril e 2, 3 e 4 de maio.
3.3. Horarios: das 17.00 ás 20.00 horas.
3.4. Prazas: 25 por edición.
4. Contido.
A linguaxe administrativa como linguaxe de especialidade. Criterios xerais de estilo na redacción administrativa. Os informes. As resolucións. Os recursos.
* Curso: análise xurídico-administrativa da Constitución Europea.
1. Obxectivos.
Efectuar unha primeira disección xurídica do Tratado polo que se institúe unha Constitución para a UE desde a óptica da súa incidencia nas competencias e políticas públicas galegas. Divulgar o
novo entramado institucional, os procedementos decisorios comunitarios e os dereitos subxectivos públicos introducidos neste texto. Familiarizar o persoal da Xunta de Galicia co novo Dereito primario da UE para facilitar a súa aplicación cotiá e a participación da Administración autonómica nas fases ascendente e descendente, que atinxen ao dereito comunitario na súa relación cos Estados membros.
2. Destinatarios.
Funcionarios dos grupos A e B e persoal laboral dos grupos I e II da Xunta de Galicia.
3. Desenvolvemento.
3.1. Duración: 24 horas.
3.2. Lugar e datas: EGAP, os días 23, 24, 25, 26, 30, 31 de maio, 1 e 2 de xuño.
3.3. Horarios: das 17.00 ás 20.00 horas.
3.4. Prazas: 20.
4. Contido.
Historia da construción europea. Fundamentos económicos da integración comunitaria. Catalogación xurídica do novo Tratado constituínte: dereito internacional e dereito constitucional. Principios constitucionais comúns dos estados da UE. A xurisprudencia do Tribunal de Xustiza como fonte constitucional europea. Converxencia entre Constitución española e Constitución europea. Incidencia da Constitución europea no Estatuto de autonomía galego: competencias e políticas públicas. A Carta de Dereitos Fundamentais e os dereitos cívicos no exercicio das potestades administrativas autonómicas vinculadas a políticas comunitarias.
* Curso: xestión de procedementos administrativos afectados por disposicións comunitarias.
1. Obxectivos.
Familiarizar o persoal autonómico coas disposicións de dereito derivado europeo que priman sobre as normas do Ordenamento español nos procedementos administrativos máis comúns. Interpretar e integrar correctamente as disposicións substantivas comunitarias. Resolver os conflitos que poida xerar a aplicabilidade directa pola Administración autonómica.
2. Destinatarios.
Funcionarios dos grupos A, B e C e persoal laboral dos grupos I, II e III da Xunta de Galicia, que desenvolvan tarefas relacionadas co contido do curso.
3. Desenvolvemento.
3.1. Duración: 30 horas.
3.2. Lugar e datas: EGAP, os días 13, 17, 18, 19, 20, 24, 25, 26, 27 e 31 de outubro.
3.3. Horarios: das 17.00 ás 20.00 horas.
3.4. Prazas: 20.
4. Contido.
Introdución: marco de relacións entre os diversos ordenamentos. Procedemento administrativo común e dereito comunitario. Xestión da actividade admi
nistrativa de fomento nun contorno comunitario. Elaboración de disposicións administrativas e controis da Comisión europea. As directivas de contratación administrativa como normas de integración.
* Curso: xeral de xestión orzamentaria.
1. Obxectivos.
Proporcionar coñecementos específicos en materia de xestión orzamentaria.
2. Destinatarios.
Funcionarios dos grupos A, B e C e persoal laboral dos grupos I, II e III con destino na Administración da Xunta de Galicia, interesados na materia obxecto do curso.
3. Desenvolvemento.
3.1. Duración: 24 horas.
3.2. Lugar e datas: EGAP, os días 23, 24, 25, 26, 30, 31 de maio, 1 e 2 de xuño.
3.3. Horarios: das 17.00 ás 20.00 horas.
3.4. Prazas: 30.
4. Contido.
Introdución aos orzamentos da Comunidade Autónoma galega. A execución dos diferentes capítulos orzamentarios. Modificacións orzamentarias. Liquidación e peche do orzamento.
* Curso: xeral de contabilidade pública.
1. Obxectivos.
Proporcionar uns coñecementos básicos en materia de contabilidade pública.
2. Destinatarios.
Funcionarios dos grupos A, B e C e persoal laboral dos grupos I, II e III da Xunta de Galicia, que no desempeño do seu posto de traballo realicen funcións relacionadas co contido do curso.
3. Desenvolvemento.
3.1. Duración: 30 horas.
3.2. Lugar e datas: EGAP, os días 14, 15, 16, 17, 21, 22, 23, 28, 29 e 30 de marzo.
3.3. Horarios: das 17.00 ás 20.00 horas.
3.4. Prazas: 25.
4. Contido.
Plan Xeral de Contabilidade Pública. Orzamento de gastos. Orzamento de ingresos. Endebedamento. Transferencias e subvencións. Inmobilizado non financeiro. Tesouraría. Contas anuais.
* Curso: xestión de persoal.
1. Obxectivos.
Proporcionar uns coñecementos básicos en materia de xestión do persoal das administracións públicas.
2. Destinatarios.
Funcionarios dos grupos A, B e C e persoal laboral dos grupos I, II e III, destinados en unidades de
recursos humanos da Administración da Xunta de Galicia.
3. Desenvolvemento.
3.1. Duración: 21 horas.
3.2. Lugar e datas: EGAP, os días 21, 22, 23, 28, 29, 30 e 31 de marzo.
3.3. Horarios: das 17.00 ás 20.00 horas.
3.4. Prazas: 25.
4. Contido.
Introdución ao tema. O persoal ao servizo das administracións públicas. Réxime xurídico e características de xestión dos diferentes tipos de persoal.
* Curso: xestión de operacións de pagamento.
1. Obxectivos.
Proporcionar os coñecementos teóricos e prácticos que permitan mellorar os procedementos de xestión de operacións de pagamento.
2. Destinatarios.
Funcionarios dos grupos A, B e C e persoal laboral dos grupos I, II e III da Xunta de Galicia, relacionados coa materia obxecto do curso.
3. Desenvolvemento.
3.1. Duración: 21 horas.
3.2. Lugar e datas: EGAP, os días 2, 3, 4, 9, 10, 11 e 12 de maio.
3.3. Horarios: das 17.00 ás 20.00 horas.
3.4. Prazas: 30.
4. Contido.
O orzamento e a xestión orzamentaria. Operacións especiais de pagamento: pagamentos en firme. Pagamentos a xustificar. Fondo de manobra/Anticipos de caixa fixa. Organización e funcionamento das caixas pagadoras: a habilitación. Xestión de pagamentos de bens e servizos. Xestión de pagamentos de retribucións de persoal.
* Curso: xestión informática de proxectos.
1. Obxectivos.
Proporcionar uns coñecementos teóricos introdutorios sobre a xestión de proxectos, con especial atención ao seu manexo e seguimento informático.
2. Destinatarios.
Funcionarios dos grupos A e B e persoal laboral dos grupos I e II da Xunta de Galicia, que no desempeño do seu posto de traballo realicen funcións relacionadas co contido do curso.
3. Desenvolvemento.
3.1. Duración: 21 horas.
3.2. Lugar e datas: EGAP, os días 14, 15, 16, 17, 21, 22 e 23 de marzo.
3.3. Horarios: das 17.00 ás 20.00 horas.
3.4. Prazas: 20.
4. Contido.
Conceptos básicos sobre proxectos. Manexo de tarefas. Asignación de recursos. Mostrar a información do proxecto. Análise do desenvolvemento do proxecto e revisión das previsións. Xestión simultánea de varios proxectos relacionados.
* Curso: procedemento administrativo na modalidade de teleformación (5 edicións)
1. Obxectivos.
Perfeccionar e actualizar os coñecementos sobre a Lei 30/1992, do 26 de novembro, de réxime xurídico das administracións públicas e do procedemento administrativo común.
2. Destinatarios.
Funcionarios dos grupos C e D e persoal laboral dos grupos III e IV da Xunta de Galicia, con coñecemento de acceso á internet.
3. Requirimentos técnicos:
-PC con conexión á internet.
-Conta de correo electrónico.
-Navegador da internet.
4. Desenvolvemento.
4.1. Duración: 24 horas (20 de autoestudo con titorías telemáticas e 4 horas presenciais).
A realización do autoestudo complementarase coa existencia dun sistema de titoría telemática para que os alumnos poidan formularlle ao profesor todas as dúbidas relacionadas coa materia do curso.
Sesións presenciais: realizaranse dúas sesións presenciais de 2 horas, a primeira ao comezo do curso co fin de explicar o seguimento e a estrutura deste, e a segunda ao remate para a realización da proba de avaliación para poder obter o diploma.
4.2. Datas: maio e xuño.
4.3. Prazas: 20 por edición.
5. Contido.
Principios xerais e ámbito de aplicación da Lei de réxime xurídico das administracións públicas e do procedemento administrativo común. Procedemento administrativo: concepto e fins do procedemento. Características e fases do procedemento administrativo. Principais trazos do procedemento de elaboración de disposicións de carácter xeral. O procedemento sancionador. Procedementos de reclamacións previas ao exercicio das accións civís e laborais, procedementos especiais á marxe da Lei 30/1992.
* Curso: a protección de datos de carácter persoal (7 edicións).
1. Obxectivos.
Dar a coñecer a normativa sobre protección de datos de carácter persoal. Concienciar o persoal que ten acceso a estes datos, para que realice un uso adecuado deles, axustándose en todo momento aos límites, prohibicións e exixencias contidas na nor
mativa. Divulgar a normativa interna da Xunta de Galicia en relación coa protección de datos de carácter persoal.
2. Destinatarios.
Funcionarios dos grupos C e D e persoal laboral dos grupos III e IV da Xunta de Galicia, que no desenvolvemento da súa actividade realicen funcións relacionadas cos obxectivos do curso.
3. Desenvolvemento.
3.1. Duración: 21 horas.
3.2. Lugares e datas: A Coruña, os días 25, 26, 27, 28 de abril, 2, 3 e 4 de maio. Lugo, os días 9, 10, 11, 12, 16, 18 e 19 de maio. Santiago de Compostela, os días 23, 24, 25, 26, 30, 31 de maio e 1 de xuño (1ª edición) e os días 6, 7, 8, 9, 13, 14 e 15 de xuño (2ª edición). Ourense, os días 3, 4, 5, 6, 10, 11 e 13 de outubro. Pontevedra, os días 17, 18, 19, 20, 24, 25 e 26 de outubro. Vigo, os días 31 de outubro, 2, 3, 7, 8, 9 e 10 de novembro.
3.3. Horarios: das 17.00 ás 20.00 horas.
3.4. Prazas: 25 por edición.
4. Contido.
Introdución. Principios fundamentais da protección de datos. O exercicio de dereitos por parte dos titulares dos datos. Ficheiros de titularidade pública. Transferencia internacional de datos. Regulamento de medidas de seguridade. Recomendacións e instrucións do director da Axencia de Protección de Datos.
* Curso: o expediente administrativo e os documentos administrativos (7 edicións).
1. Obxectivos.
Indicar os aspectos teóricos e prácticos involucrados na tramitación dos expedientes administrativos, así como estudar o documento administrativo desde o punto de vista xurídico e as principais formas documentais, todo iso relacionado cos dereitos dos cidadáns en relación cos expedientes administrativos e abordando a problemática xurídica dos rexistros, certificacións e compulsas.
2. Destinatarios.
Funcionarios dos grupos C e D e persoal laboral dos grupos III e IV da Xunta de Galicia, que no desempeño do seu posto de traballo realicen funcións relacionadas co contido do curso.
3. Desenvolvemento.
3.1. Duración: 21 horas.
3.2. Lugares e datas: Santiago de Compostela (2 edicións), A Coruña, Lugo, Ourense, Pontevedra e Vigo, os días 20, 21, 22, 23, 27, 28 e 29 de xuño.
3.3. Horarios: das 17 ás 20 horas.
3.4. Prazas: 25 por edición.
4. Contido.
Custodia, formación e ordenación do expediente. Clases de documentos. Formalidades documentais. Dereitos dos cidadáns en relación cos expedientes
administrativos. Rexistros, certificacións e compulsas. Acceso ao expediente administrativo e aos arquivos e rexistros.
* Curso: xeral de contratación administrativa (2 edicións).
1. Obxectivos.
Profundar nos coñecementos xerais da materia e capacitar os participantes no manexo do Real decreto lexislativo 2/2000, do 16 de xuño, polo que se aproba o texto refundido da Lei de contratos das administracións públicas.
2. Destinatarios.
Funcionarios dos grupos C e D e persoal laboral dos grupos III e IV da Xunta de Galicia, que no desempeño do seu posto de traballo realicen funcións relacionadas cos obxectivos do curso.
3. Desenvolvemento.
3.1. Duración: 21 horas.
3.2. Lugar e datas: EGAP (2 edicións), os días 6, 7, 8, 9, 13, 14 e 15 de xuño.
3.3. Horarios: das 17.00 ás 20.00 horas.
3.4. Prazas: 30 por edición.
4. Contido.
Principios xerais. Actuacións previas. O contrato de obras. O contrato de servizos públicos. Contratos de subministración. Outros contratos.
* Curso: achegamento á Constitución europea (6 edicións).
1. Obxectivos.
Divulgar o contido da Constitución europea e o seu valor de norma primaria. Coñecer os dereitos básicos que asisten aos cidadáns na súa relación coa Administración pública. Axudar a integrar os contidos da Constitución europea cos da Constitución española e os do Estatuto de autonomía de Galicia.
2. Destinatarios.
Funcionarios dos grupos C e D, e persoal laboral dos grupos III e IV da Xunta de Galicia, que teñan relación directa cos cidadáns en tarefas de información ou tramitación de procedementos.
3. Desenvolvemento.
3.1. Duración: 21 horas.
3.2. Lugares e datas: Ourense, os días 2, 3, 4, 5, 9, 10 e 11 de maio. Pontevedra, os días 6, 7, 8, 9, 13, 14 e 15 de xuño. Vigo, os días 20, 21, 22, 23, 27, 28 e 29 de xuño. A Coruña, os días 5, 6, 7, 8, 12, 13 e 14 de setembro. Lugo, os días 19, 20, 21, 22, 26, 27 e 28 de setembro. Santiago de Compostela, os días 3, 4, 5, 6, 10, 11 e 13 de outubro.
3.3. Horarios: das 17.00 ás 20.00 horas.
3.4. Prazas: 25 por edición.
4. Contido.
Introdución ao constitucionalismo europeo: marco comparado. Fundamentos económicos da construción europea. Evolución histórica. Contexto da constitucionalización europea. Estrutura da Constitución. Contido dogmático e contido orgánico. Disección e estudo da Carta de Dereitos Fundamentais. Integración entre Constitución europea, Constitución española e Estatuto de autonomía de Galicia.
* Curso: básico de arquivo (7 edicións).
1. Obxectivos.
A iniciación ao tratamento documental e ás técnicas de arquivo na Administración pública.
2. Destinatarios.
Persoal da Xunta de Galicia, pertencente aos grupos funcionariais C, D e E e laborais III, IV e V, que no desempeño do seu posto de traballo leven a cabo tarefas de arquivo de documentación administrativa.
3. Desenvolvemento.
3.1. Duración: 21 horas.
3.2. Lugares e datas: Santiago de Compostela (2 edicións), A Coruña, Lugo, Ourense, Pontevedra e Vigo, os días 5, 6, 7, 8, 12, 13 e 14 de setembro.
3.3. Horarios: das 17.00 ás 20.00 horas.
3.4. Prazas: 30 por edición.
4. Contido.
Información e documentación. O proceso documental. Os documentos das administracións públicas. As técnicas de arquivo.
* Curso: información e atención ao cidadán (7 edicións).
1. Obxectivos.
Comprensión dos modos de conduta e das diferentes situacións que se poden presentar no desenvolvemento dun posto de traballo de atención ao público.
2. Destinatarios.
Persoal pertencente aos grupos funcionariais C, D e E e laborais III, IV e V da Xunta de Galicia, que ocupen postos de traballo que comporten tarefas de atención ao público e información ao cidadán.
3. Desenvolvemento.
3.1. Duración: 24 horas.
3.2. Lugares e datas: Santiago de Compostela, os días 4, 5, 6, 14, 15, 18 e 19 de abril (1ª edición) e os días 7, 8, 11, 12, 13, 19 e 20 de abril (2ª edición). Lugo, os días 23, 24, 25 de maio e 2, 3, 6 e 7 de xuño. A Coruña, os días 26, 27, 30, 31 de maio e 1, 7 e 8 de xuño. Ourense, os días 12, 13, 14, 22, 23, 26 e 27 de setembro. Pontevedra, os días 15, 16, 19, 20, 21, 27 e 28 de setembro. Vigo, os días 28, 29, 30 de setembro e 3, 4, 5 e 6 de outubro.
3.3. Horarios: das 17.00 ás 20.30 horas.
3.4. Prazas: 30 por edición.
4. Contido.
A relación interpersoal. Políticas de igualdade. Elementos básicos da comunicación. Técnicas de información ao público. Resolución de situacións. A información e atención ao público na Xunta de Galicia.
* Curso: iniciación á informática. O procesador de textos, na modalidade de teleformación (10 edicións).
1. Obxectivos.
Proporcionar uns coñecementos básicos de informática, con especial atención ás posibilidades que ofrecen os tratamentos de textos na realización das tarefas administrativas.
2. Destinatarios.
O persoal de Administración da Xunta de Galicia, con coñecemento do acceso á internet.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
4.1. Duración: 30 horas (26 horas de autoestudo con titorías telemáticas e 4 horas presenciais).
A realización do autoestudo complementarase coa existencia dun sistema de titoría telemática para que os alumnos poidan formularlle ao profesor todas as dúbidas relacionadas coa materia do curso.
Sesións presenciais: realizaranse dúas sesións presenciais de 2 horas, a primeira ao comezo do curso co fin de explicar o seguimento e a estrutura deste, e a segunda ao remate para a realización da proba de avaliación para poder obter o diploma.
4.2. Datas: maio e xuño.
4.3. Prazas: 20 por edición.
5. Contido.
Coñecementos básicos. Sistema operativo. Procesador de textos: introdución e garda de texto. Labores de edición. Labores de automatización.
* Curso: xestor de bases de datos relacionais na modalidade de teleformación (10 edicións).
1. Obxectivos.
Proporcionar uns coñecementos introdutorios no manexo do xestor de bases de datos relacionais
2. Destinatarios.
Persoal de Administración da Xunta de Galicia que no seu posto de traballo utilice bases de datos, con coñecemento do acceso á internet.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
4.1. Duración: 24 horas (20 horas de autoestudo con titorías telemáticas e 4 horas presenciais).
A realización do autoestudo complementarase coa existencia dun sistema de titoría telemática para que os alumnos poidan formularlle ao profesor todas as dúbidas relacionadas coa materia do curso.
Sesións presenciais: realizaranse dúas sesións presenciais de 2 horas, a primeira ao comezo do curso co fin de explicar o seguimento e a estrutura deste e a segunda ao remate para a realización da proba de avaliación para poder obter o diploma.
4.2. Datas: outubro e novembro
4.3. Prazas: 20 por edición.
5. Contido.
Contidos básicos. Xestión de táboas. Consultas. Formularios. Informes.
* Curso: folla de cálculo na modalidade de teleformación (10 edicións).
1. Obxectivos.
Proporcionar uns coñecementos introdutorios para o manexo da folla de cálculo.
2. Destinatarios.
Persoal de Administración da Xunta de Galicia que no seu posto de traballo utilice folla de cálculo, con coñecemento do acceso á internet.
3. Requirimentos técnicos.
-PC con conexión á internet.
-Conta de correo electrónico.
-Navegador da internet.
4. Desenvolvemento.
4.1. Duración: 22 horas (18 horas de autoestudo con titorías telemáticas e 4 horas presenciais).
A realización do autoestudo complementarase coa existencia dun sistema de titoría telemática para que os alumnos poidan formularlle ao profesor todas as dúbidas relacionadas coa materia do curso.
Sesións presenciais: realizaranse dúas sesións presenciais de 2 horas, a primeira ao comezo do curso co fin de explicar o seguimento e a estructura deste e a segunda ao remate para a realización da proba de avaliación para poder obter o diploma.
4.2. Datas: outubro e novembro.
4.3. Prazas: 20 por edición.
5. Contido.
Introdución e modificación de valores. Utilización e deseño de fórmulas. Funcións. Gráficos. Xestión de datos.
* Curso: as redes informáticas: a rede internet (11 edicións).
1. Obxectivos.
Divulgar as posibilidades e vantaxes do funcionamento a través das redes informáticas.
2. Destinatarios.
Funcionarios con coñecementos informáticos. Responsables de decisión da conexión coa rede internet. Usuarios das redes informáticas, en especial da rede internet.
3. Desenvolvemento.
3.1. Duración: 16 horas.
3.2. Lugares e datas: Santiago de Compostela (2 edicións), A Coruña (2 edicións), Ferrol, Lugo (2 edicións), Ourense (2 edicións), Pontevedra e Vigo, os días 18, 19, 20, 24, 25, 26, 27 e 31 de outubro.
3.3. Horarios: das 17.00 ás 19.00 horas (1ª edición); das 19.00 a 21.00 horas (2ª edición).
3.4. Prazas: 20 por edición.
4. Contido.
O acceso á internet. As conexións. As redes. As páxinas web e as canles de información. As canles de diálogo. Os foros de discusión (news).
* Curso: iniciación á informática. O procesador de textos (12 edicións).
1. Obxectivos.
Proporcionar uns coñecementos básicos de informática, con especial atención ás posibilidades que ofrece o tratamento de textos na realización das tarefas administrativas.
2. Destinatarios.
O persoal de Administración da Xunta de Galicia.
3. Desenvolvemento.
3.1. Duración: 30 horas.
3.2. Lugares e datas: Santiago de Compostela (4 edicións), A Coruña (2 edicións), Lugo (2 edicións), Ourense (2 edicións), Pontevedra e Vigo, os días 29, 30, 31 de marzo e 4, 5, 6, 7, 11, 12, 13, 14, 18, 19, 20 e 21 de abril. A 3ª e 4ª edicións de Santiago de Compostela serán os días 25, 26, 27, 28 de abril e 2, 3, 4, 9, 10, 11, 12, 16, 18, 19 e 23 de maio.
3.3. Horarios: das 17.00 ás 19.00 horas (1ª e 3ª edicións); das 19.00 ás 21.00 horas (2ª e 4ª edicións).
3.4. Prazas: 20 por edición.
4. Contido.
Coñecementos básicos. Sistema operativo. Procesador de textos: introdución e garda de texto. Labores de edición. Labores de automatización.
* Curso: xestor de bases de datos relacionais (12 edicións).
1. Obxectivos.
Proporcionar uns coñecementos introdutorios no manexo do xestor de bases de datos relacionais.
2. Destinatarios.
Persoal de Administración da Xunta de Galicia que no seu posto de traballo utilice bases de datos.
3. Desenvolvemento.
3.1. Duración: 24 horas.
3.2. Lugares e datas: Santiago de Compostela (4 edicións), A Coruña (2 edicións), Lugo (2 edicións), Ourense (2 edicións), Pontevedra e Vigo, os días 5, 6, 7, 8, 12, 13, 14, 15, 19, 20, 21 e 22 de setembro. A 3ª e 4ª edicións de Santiago de Compostela serán os días 26, 27, 28, 29 de setembro e 3, 4, 5, 6, 10, 11, 13 e 17 de outubro.
3.3. Horarios: das 17.00 ás 19.00 horas (1ª e 3ª edicións); das 19.00 ás 21.00 horas (2ª e 4ª edicións).
3.4. Prazas: 20 por edición.
4. Contido.
Conceptos básicos. Xestión de táboas. Consultas. Formularios. Informes.
* Curso: folla de cálculo (12 edicións).
1. Obxectivos.
Proporcionar uns coñecementos introdutorios para o manexo da folla de cálculo.
2. Destinatarios.
Persoal de Administración da Xunta de Galicia que no seu posto de traballo utilice folla de cálculo.
3. Desenvolvemento.
3.1. Duración: 22 horas.
3.2. Lugares e datas: Santiago de Compostela (4 edicións), A Coruña (2 edicións), Lugo (2 edicións), Ourense (2 edicións), Pontevedra e Vigo, os días 24, 25, 26, 30 e 31 de maio e 1, 2, 6, 7, 8 e 9 de xuño. A 3ª e 4ª edicións de Santiago de Compostela serán os días 13, 14, 15, 16, 20, 21, 22, 23, 27, 28 e 29 de xuño.
3.3. Horarios: das 17.00 ás 19.00 horas (1ª e 3ª edicións); das 19.00 ás 21.00 horas (2ª e 4ª edicións).
3.4. Prazas: 20 por edición.
4. Contido.
Introdución e modificación de valores. Utilización e deseño de fórmulas. Funcións. Gráficos. Xestión de datos.
* Curso: conversa en inglés (2 edicións).
1. Obxectivos.
A aprendizaxe para conseguir unha fluidez na expresión oral da lingua inglesa.
2. Destinatarios.
Persoal ao servizo da Xunta de Galicia. A selección realizarase mediante unha proba oral.
3. Desenvolvemento.
3.1. Duración: 24 horas.
3.2. Lugar e datas: EGAP, do 25 de abril ao 15 de xuño.
3.3. Horarios: luns e mércores, das 17.00 ás 18.30 horas (1ª edición) e das 18.30 ás 20.00 horas (2ª edición)
3.4. Prazas: 7 por edición.
4. Contido.
Contidos comunicativos. Contidos semánticos. Contidos fonéticos.
* Curso: conversa en francés (2 edicións).
1. Obxectivos.
A aprendizaxe para conseguir unha fluidez na expresión oral da lingua francesa
2. Destinatarios.
Persoal ao servizo da Xunta de Galicia. A selección realizarase mediante unha proba oral.
3. Desenvolvemento.
3.1. Duración: 24 horas.
3.2. Lugar e datas: EGAP, do 19 de abril ao 14 de xuño.
3.3. Horarios: martes e xoves, das 17.00 ás 18.30 (1ª edición) e das 18.30 ás 20.00 horas (2ª edición).
3.4. Prazas: 7 por edición.
4. Contido.
Contidos comunicativos. Contidos semánticos. Contidos fonéticos
* Curso: inglés comunitario.
1. Obxectivos.
Introducir os alumnos na realidade institucional e de traballo da Unión Europea, e poñer á súa disposición as ferramentas lingüísticas necesarias para que poidan desenvolver eficazmente o traballo relacionado cos temas comunitarios.
2. Destinatarios.
Persoal ao servizo da Xunta de Galicia. A selección poderá realizarse mediante unha proba de avaliación lingüística.
3. Desenvolvemento.
3.1. Duración: 48 horas.
3.2. Lugar e datas: EGAP, do 5 ao 29 de setembro.
3.3. Horarios: das 17.00 ás 20.00 horas de luns a xoves.
3.4. Prazas: 20.
4. Contido.
Desenvolvemento das catro destrezas lingüísticas: lectura, comprensión auditiva, comunicación oral e comunicación escrita.
* Curso: actualización da lingua e da linguaxe administrativa galegas (26 edicións).
1. Obxectivos.
Con motivo da reforma das normas ortográficas e morfolóxicas do idioma galego no ano 2003, este curso ten por obxecto perfeccionar e actualizar os coñecementos da lingua galega e da linguaxe administrativa, se é o caso.
2. Destinatarios.
Vai dirixido ao persoal da Xunta de Galicia. Os criterios de selección serán os seguintes: 1º) A antigüidade na realización do curso medio de linguaxe administrativa galega ou do que motivou a súa validación. 2º) O menor número de cursos realizados nas escolas ou nos institutos de Administración pública. 3º) A antigüidade na Administración. Absteranse de solicitalo as persoas que fixeron calquera curso de galego común ou administrativo a partir do segundo semestre de 2003. Para a valoración do primeiro criterio, presentarán coa solicitude unha copia compulsada do correspondente diploma ou certificación.
3. Desenvolvemento.
3.1. Duración: 15 horas.
3.2. Lugares e datas: A Coruña (4 edicións): 1ª edición, do 9 ao 16 de maio - 2ª edición, do 23 ao 30 de maio - 3ª edición, do 3 ao 10 de outubro - 4ª edición, do 17 ao 24 de outubro; Ferrol: do 9 ao 16 de maio; Santiago de Compostela (5 edicións): 1ª edición, do 9 ao 16 de maio - 2ª edición, do 23 ao 30 de maio - 3ª edición, do 2 ao 9 de xuño - 4ª edición, do 3 ao 10 de outubro - 5ª edición, do 17 ao 24 de outubro; Lugo (3 edicións): 1ª edición, do 9 ao 16 de maio - 2ª edición, do 3 ao 10 de outubro - 3ª edición, do 17 ao 24 de outubro; Viveiro: do 23 ao 30 de maio; Ourense (3 edicións): 1ª edición, do 9 ao 16 de maio - 2ª edición, do 3 ao 10 de outubro - 3ª edición, do 17 ao 24 de outubro; O Barco de Valdeorras: do 23 ao 30 de maio; Pontevedra (4 edicións): 1ª edición, do 9 ao 16 de maio - 2ª edición, do 23 ao 30 de maio 3ª edición, do 3 ao 10 de outubro - 4ª edición, do 17 ao 24 de outubro; e, Vigo (4 edicións): 1ª edición, do 9 ao 16 de maio - 2ª edición, do 23 ao 30 de maio - 3ª
edición, do 3 ao 10 de outubro - 4ª edición, do 17 ao 24 de outubro.
3.3. Horarios: das 17.00 ás 20.00 horas.
3.4. Prazas: 30 por edición.
4. Contido.
A modificación das Normas ortográficas e morfolóxicas do idioma galego. A reforma de 2003: aspectos teóricos e prácticos. A incidencia da reforma na linguaxe administrativa. O Plan de Normalización Lingüística e a súa incidencia na Administración autonómica.